Andrei Nicolescu nu crede în scuze, după partida lui Dinamo de la Iași: "Presiune este mereu!"
Andrei Nicolescu, administratorul special din tabăra "câinilor", a oferit declarații după partida lui Dinamo de la Iași. Acesta s-a arătat mâhnit la finalul meciului, având în vedere ocaziile mari pe care le-au ratat jucătorii formației bucureștene.
"Ar fi trebuit să câștigăm. Rămânem cu jocul bun și cU Faptul că putem să creștem de la meci la meci. N-am reușit să băgăm mingea în poartă. (n.r. a fost o presiune prea mare pe jucători?) Presiunea este mereu. În fracțiunea aia de secundă nu știu cât influențează această presiune. Alegerile nu au fost bune azi, la Selmani, la Abdallah. Selmani mai are până să se adapteze. Abdallah s-a străduit foarte mult, din păcate azi nu i-a ieșit", a afirmat Andrei Nicolescu, la finalul meciului cu Poli Iași